**11-24/PRO-00018. Foru-lege proposamena, Nafarroako Foru Komunitateko gaikuntzadun funtzionarioentzat erreserbatutako lanpostuetan aldibaterakotasuna murrizteko presako neurriei buruzko maiatzaren 30eko 16/2022 Foru Legea aldatzen duena**

**Zuzenketak aurkezteko epea**

Nafarroako Parlamentuko Mahaiak, 2025eko urtarrilaren 27an egindako bilkuran, erabaki hau hartu zuen, besteak beste:

Legebiltzarrak, 2025eko urtarrilaren 23an egindako Osoko Bilkuran, erabaki zuen Nafarroako Foru Komunitateko gaikuntzadun funtzionarioentzat erreserbatutako lanpostuetan aldibaterakotasuna murrizteko presako neurriei buruzko maiatzaren 30eko 16/2022 Foru Legea aldatzen duen foru-lege proposamena aintzat hartzea. Proposamen hori Irene Royo Ortín andreak aurkeztu zuen eta 2024ko abenduaren 13ko 144. Nafarroako Parlamentuko Aldizkari Ofizialean argitaratu zen.

Hori horrela, Legebiltzarreko Erregelamenduko 168., 172.1 eta 173 artikuluetan ezarritakoarekin bat, Eledunen Batzarrari entzun ondoren, honako hau ERABAKITZEN DA:

1. Xedatzea prozedura arruntari jarraikiz izapidetu dadin Nafarroako Foru Komunitateko gaikuntzadun funtzionarioentzat erreserbatutako lanpostuetan aldibaterakotasuna murrizteko presako neurriei buruzko maiatzaren 30eko 16/2022 Foru Legea aldatzen duen foru-lege proposamena.

2. Proposamen horri buruz irizpena emateko ahalmena Lurralde Kohesiorako Batzordearen esku uztea.

3. Erabaki hau Nafarroako Parlamentuko Aldizkari Ofizialean argitara dadin agintzea.

Erabaki hau argitaratzen denetik hamar egun balioduneko epe bat irekiko da, 2025eko otsailaren 12ko eguerdiko 12:00etan bukatuko dena. Epe horretan, Erregelamenduko 147. eta 148. artikuluetan ezarritakoarekin bat, talde parlamentarioek eta foru parlamentariek zuzenketak aurkeztu ahalko dizkiote proposamenari.

Iruñean, 2025eko urtarrilaren 27an

Lehendakaria: Unai Hualde Iglesias